**Številka:** 900-5/2022

**Datum:** 16. 6. 2022

**Z A P I S N I K**

**29. redne seje Občinskega sveta Občine Tržič,**

**ki je bila v četrtek, dne 16. 6. 2022, s pričetkom ob 17. uri v Veliki sejni sobi Občine Tržič, Trg svobode 18, Tržič**

**Seje so se udeležili občinski svetniki** **in svetnice**: Vida HRIBAR, Nejc PERKO, Janez BOGATAJ, Vesna TIŠLER SUŠNIK, Vida RAZTRESEN, Melanija PRIMOŽIČ, Klemen MARKOVIČ, Teja NEMEC, Tomaž MEGLIČ, Mladen NOVKOVIĆ, Jaka JANKOVEC, Metka GABERC, Mojca ČADEŽ, Marjan VETERNIK, Marjan ŠPEHAR, Nana PEHARC, Andraž ŽITNIK in Drago ZALAR.

**Odsotni občinski svetniki**: Andrej FRELIH, Drago ZADNIKAR, Eva TRUDEN, Franjo LIŠKA, Jana JENKO.

**Prisotni iz občinske uprave:** Klemen SRNA – direktor občinske uprave, Jasna KAVČIČ – vodja Urada za okolje in prostor in Mateja NOSAN – svetovalka za organizacijo in protokol.

**Drugi prisotni:** Maja TEKAVEC – Radio Gorenc in odgovorna urednica glasila Tržičan.

Podžupan v začasnem opravljanju funkcije podžupana (v nadaljevanju podžupan) Dušan BODLAJ je odprl 29. redno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

V uvodu je bilo ugotovljeno, da je na seji prisotnih 17 svetnic in svetnikov. Seja je bila sklepčna.

Podžupan je vprašal, če je kakšen predlog za umik točke z dnevnega reda.

Predloga ni bilo.

Podžupan je vprašal, če je kakšen predlog za razširitev dnevnega reda.

Predloga ni bilo.

Podžupan je vprašal še, če je kakšen predlog za spremembo vrstnega reda dnevnega reda.

Predloga ni bilo.

Podžupan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red.**

|  |
| --- |
| Prisotnih je 17 svetnikov. |
| ZA | 17 |
| PROTI | 0 |
|  |  |
| Sklep je bil sprejet. |

**Sprejet je bil naslednji dnevni red:**

1. Zapisniki
	1. Potrditev zapisnika 28. redne seje Občinskega sveta Občine Tržič z dne 19. 5. 2022
	2. Potrditev zapisnika 9. korespondenčne seje z dne 27. 5. 2022
2. Realizacija
	1. Pregled in realizacija sklepov Občinskega sveta Občine Tržič, sprejetih na 28. redni seji ter odgovori na vprašanja in pobude članov Občinskega sveta
	2. Pregled in realizacija sklepa Občinskega sveta Občine Tržič, sprejetega na 9. korespondenčni seji
3. Vprašanja in pobude članov Občinskega sveta
4. KMVVI: Predlog sklepa o določitvi plače za začasno opravljanje funkcije župana Občine Tržič
5. Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 2. obravnava
6. Predlog Akta o ustanovitvi Sveta RCERO Ljubljana – 2. obravnava
7. Predlog Odloka o spremembah in dopolnitvah Odloka o proračunu Občine Tržič za leto 2022
8. Občinsko glasilo Tržičan; poročilo o delu uredniškega odbora in finančnem poslovanju glasila Tržičan v letu 2021

|  |  |
| --- | --- |
| **K 1.A točki:**  | **Potrditev zapisnika 28. redne seje Občinskega sveta Občine Tržič, z dne 19. 5. 2022** |

Podžupan je odprl razpravo.

17.06: seji se je pridružil svetnik Mladen NOVKOVIČ.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 515-29-1A-2022:**

**Potrdi se Zapisnik 28. redne seje Občinskega sveta Občine Tržič, z dne 19. 5. 2022.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
| Sklep je bil sprejet. |

|  |  |
| --- | --- |
| **K 1.B točki:**  | **Potrditev zapisnika 9. korespondenčne seje Občinskega sveta Občine Tržič, z dne 27. 5. 2022** |

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 516-29-1B-2022:**

**Potrdi se Zapisnik 9. korespondenčne seje Občinskega sveta Občine Tržič, z dne 27. 5. 2022.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
| Sklep je bil sprejet. |

|  |  |
| --- | --- |
| **K 2.A točki:**  | **Pregled in realizacija sklepov Občinskega sveta Občine Tržič, sprejetih na 28. redni seji ter odgovori na vprašanja in pobude članov Občinskega sveta** |

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje.

**PREDLOG SKLEPA 517-29-2A-2022:**

**Občinski svet Občine Tržič sprejme pregled in realizacijo sklepov, sprejetih na 28. redni seji Občinskega sveta Občine Tržič, dne 19. 5. 2022.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
| Sklep je bil sprejet. |

|  |  |
| --- | --- |
| **K 2.B točki:**  | **Pregled in realizacija sklepa Občinskega sveta Občine Tržič, sprejetega na 9. korespondenčni seji**  |

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje.

**PREDLOG SKLEPA 518-29-2B-2022:**

**Občinski svet Občine Tržič sprejme pregled in realizacijo sklepa, sprejetega na 9. korespondenčni seji Občinskega sveta Občine Tržič, dne 27. 5. 2022.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |
| Sklep je bil sprejet. |

|  |  |
| --- | --- |
| **K 3. točki:**  | **Vprašanja in pobude članov Občinskega sveta** |

**V/p št. 1-29-2022: Mladen NOVKOVIČ**

1. Pobuda glede cestne varnosti v mestnem jedru. Lastnik hiše na Koroški cesti 17, kjer se je obnovilo 12 stanovanj, je opozoril, da je vhod v hišo problematičen, ker je direktno na cestišče. V hišo se bodo vselile predvsem mlade družine z otroki, zato je varnost še bolj pomembna. Lastniku je v interesu, da se najde strokovna rešitev, ki bo rešila problem.

Dušan BODLAJ, podžupan:

Na Koroški cesti več ali manj vsi vhodi v hiše gledajo direktno na ulico. Cesta je ozka in kakšne fizične ovire se ne da postaviti.

Jasna KAVČIČ, vodja Urada za okolje in prostor:

S tem smo bili na Občini ustno že seznanjeni. Zadevo bo potrebno dati izvedencem stroke in z njimi predebatirati možne rešitve. Lastniku stanovanja gremo lahko nasproti, da najdemo ustrezno rešitev in nato nekako razdelimo stroške.

Tomaž MEGLIČ, svetnik:

Naj lastnik riskira eno stanovanje in naredi izhod na notranjo stran.

Dušan BODLAJ, podžupan:

Skupaj bomo našli neko rešitev.

**V/p št. 2-29-2022: Melanija PRIMOŽIČ**

1. Name so se obrnili prebivalci starega mestnega jedra in sicer imajo to željo, da bi namestili opozorilne table glede jutranjega sprehoda kužkov, ki opravljajo potrebe pred vhodnimi vrati in potem to notri teče in smrdi.

Dušan BODLAJ, podžupan:

Problem ni v kužkih, ampak v lastnikih. Table nezavedni lastniki psov zlahka spregledajo. Sicer pa v mestnem jedru, ki je spomeniško zaščiteno, ne moremo kar postavljati raznih tabel.

Jasna KAVČIČ, vodja Urada za okolje in prostor:

Morda bi delavca s Komunale, ki skrbi za mestne ulice, dodatno prosili, da bi poleti s kanglo spiral. Redarji ne bodo stali in čakali sprehajalce psov.

Klemen SRNA, direktor občinske uprave:

Naša skupna odgovornost je, da take lastnike psov opozarjamo. Na nas je zavedanje, ki z leti raste. Ljudem moramo poskušati to na lep način dopovedati.

Teja NEMEC, svetnica:

Mogoče lahko v Tržičana damo kot ozaveščanje in da na to opozorimo. Da se vidi, da je to opaženo.

**V/p št. 3-29-2022: Jaka JANKOVEC**

1. Name so se obrnili prebivalci Zgornje Preske, predvsem študentje in dijaki. Zanima jih, če je oziroma če je lahko planirana enkrat v bližnji prihodnosti postavitev pokrite avtobusne postaje v Zgornji Preski.

Jasna KAVČIČ, vodja Urada za okolje in prostor:

Pobuda je absolutno na mestu. Bomo zapisali in dali v poračun. Letos bo to bolj težko, ampak zagotovo bomo lahko v kratkem postavili tako, kot imamo zdaj postavljene.

1. Ali so v planu kakšna dela oziroma zaprtje ceste med Slapom in Jelendolom, zdaj čez poletje. V poletni sezoni.

Jasna KAVČIČ, vodja Urada za okolje in prostor:

Ne, nič ni planirano.

**V/p št. 4-29-2022: Andraž ŽITNIK**

1. Moje vprašanje je v zvezi z bodočimi investicijami na lokaciji objekta Mladinski dom Ravne oziroma lokacija Pot na Zali Rovt 3. Gre za stanovanjsko, bom rekel, ne poslovni ampak družbeni objekt. Saj veste, da v spodnjih prostorih je dvoranica, ki je namenjena praktično cca za 1300 prebivalcev, ki jih obsega krajevna skupnost. To je relativno velika, lahko rečem, največja krajevna skupnost na tako majhnem prostoru. Seveda, poslušam že kakšne pol leta pobude krajanov oziroma vprašanja v zvezi z bodočimi investicijami glede stavbe in ureditve pripadajočih zemljišč okrog, od parkirišč do ostalih površin. Tukaj bi tudi na tem mestu vprašal v zvezi z lastništvom te okolice. To je eno.
2. V zvezi z bodočimi investicijami, če bojo. Kakor mi je znano, večina stanovalcev v teh zgornjih stanovanjih je tudi pripravljeno sofinancirati določena dela glede obnove stavbe. Kakor sem jaz razumel, do izdelave končne fasade, da se stavba uredi kot energetsko varčen objekt.

Dušan BODLAJ, podžupan:

Kar se tiče te stavbe, posebej Mladinskega centra, spodaj kjer so prostori krajevne skupnosti, Občina vsako leto sofinancira ali čisto financira določene investicije, ki se tičejo in vzdrževanja in investicijskega vzdrževanja. Tako smo v preteklosti že zamenjali pod v prostorih Mladinskega centra, tam kjer imajo učilnico in kjer se notri družijo. Uredili smo WC-je čisto na novo. Uredili smo kompletno sobo krajevne skupnosti. Tukaj moram pohvaliti, res pohvaliti delo krajevne skupnosti. Ker oni so res zmeraj pobudnik, iniciator in tudi velik pomočnik pri teh delih. Sobo imajo kompletno urejeno, zamenjana okna, zamenjan pod, prebeljeno, vsa oprema je nova, to so v krajevni skupnosti kupili sami. V letošnjem letu smo zamenjali okna tudi v dvorani Mladinskega centra. En del energetske sanacije je skozi ta okna narejen. Za prihodnja obdobja smo obljubili, da bomo sofinancirali tudi zamenjavo ali obnovo poda v sami dvorani. Meni se škoda zdi tisti parket ven metati ali pa ga prekrivati, ker je še zelo dober.

Kar se tiče energetske sanacije same stavbe je seveda tukaj na upravniku stavbe, da da pobudo za to energetsko sanacijo.

Drugi večji problem je določitev pripadajočega zemljišča k stavbi. Stanovalci bi morali, spet preko upravnika, čimprej sprožiti postopek določitve funkcionalnega zemljišča tudi k tej stavbi. Ko bodo to imeli, potem pa s tistim funkcionalnim zemljiščem sami prosto razpolagajo. Ali bodo obdržali spredaj ta parkirna mesta, ki so, ali jih bodo razširili.

Dva ali tri stanovanja tam so občinska, tudi dvorana je občinska. Seveda, občina bo tvorno sodelovala pri teh postopkih in tukaj ni čisto nobenih težav. Samo upravnik mora te speljati in se bo ta zadeva uredila. Se pravi, delna sanacija, energetska sanacija, je narejena skozi menjavo oken. Vsako leto se nekaj tudi naredi glede investicijskega vzdrževanja in posodabljanja samega objekta.

Jasna KAVČIČ, vodja Urada za okolje in prostor:

Postopek za določitev pripadajočega zemljišča že kar nekaj časa teče. Cel kup enih težav je bilo, ampak zdaj je zadeva toliko daleč, da mislim, da je ravno ta teden, v začetku tedna, prišel iz sodišča predlog upravnika, kako naj se zdaj oblikuje oziroma izpiše akt o oblikovanju etažne lastnine. To je zdaj že tako daleč, ko bo to potrjeno, da bo za posamezen del, za skupne dele stavb vpisano lastništvo, kdo kaj uporablja. Je pa tako, za samo energetsko sanacijo, tako kot je podžupan povedal, v takih primerih, ko je tako mešano lastništvo, je najbolje, da upravnik pride s predlogom, z nekim obsegom del, predračunom, okvirnim. Potem mi, glede na lastništvo, delež, to upravnik vse ima, lahko v proračunu zagotovimo sredstva. Verjetno se letos tega ne bodo lotili, če se pa nameravajo prihodnje leto, bi bilo ta kontakt čim hitreje za dobiti. Bom jaz tudi sodelavko s tega področja, da naj upravnika pokliče in vpraša kako daleč so, da se vsaj neka groba ocena in sredstva za točno to stavbo namenijo.

Andraž ŽITNIK, svetnik:

Še nekaj bi imel, podvprašanje. Ko sem omenil fasado. Kdaj bi se lahko približno ta postopek pričel, seveda ob sofinanciranju lastnikov stanovanj.

Dušan BODLAJ, podžupan:

Postopek se prične s proračunskim letom. Upravnik stavbe mora pridobiti predračune, potem pa mora Občina ustrezni delež glede na solastništvo umestiti v proračun. Sredi leta to ne gre.

**V/p št. 5-29-2022: Drago ZALAR**

1. Name so se obrnili krajani zadraškega konca, naj vprašam, kako je zdaj glede pločnika, kolesarske steze in ceste. Takrat nam je župan povedal, da nas »bremza« tudi vodovod, ki ga Naklanci morajo potegniti. To so zdaj Naklanci naredili. Ljudje pričakujejo, glede na to, da je občinska uprava oziroma župan dal besedo.

Dušan BODLAJ, podžupan:

Mi smo ta pločnik in kolesarsko stezo bogato sprojektirali, tako da bi pločnik in kolesarska steza bila ločena. Mislim, da je 3 metre in pol ali 4 metre in pol širina tega pločnika. Projekt je bil narejen. Glede na popis iz tega projekta smo dali izdelati predračune. Iz začetnih, kjer smo imeli okrog 150 tisoč, če se ne motim, tega denarja, je prišel predračun za 400 tisoč evrov. Brez DDV. Odločili smo se, da v prvem koraku, da rešimo vaše otroke, vseeno naredimo pešpot tam, se pravi en pločnik, ki bo zaenkrat širok 1,5 ali 2 metra in v makadamski utrjeni obliki. V naslednjem koraku pa naredimo potem še drugi del.

Kako se bo zdaj priključilo do Zadrage, sem pa zadnjič govoril z županom občine Naklo in je rekel, da dol prav v Zadragi, kjer se njihov pločnik neha, imajo še nekaj za vkopati notri in da tudi oni ne bodo letos asfaltne prevleke dajali. Ga bomo pa zaprosili, če tudi oni vsaj v makadamski obliki potegnejo dol do avtobusne postaje v Zadragi. Tako, da bodo otroci lahko na obe strani izven cestišča varno hodili po tej poti. Zaenkrat tega denarja ne vidimo, teh 400 tisoč je res malo preveč. Zadeve so se podražile, mi na to nismo imeli vpliva. Po prvotni projektantski oceni je bilo to bistveno manj, ampak vseeno, to smo obljubili. Se pravi, otroke bomo iz ceste dol spravili, da bo to bolj varno. Vsaj to.

Drago ZALAR, svetnik:

Do kdaj računamo potem, da bo ta makadamski pas?

Dušan BODLAJ, podžupan:

Popisi se zdaj delajo, mi bomo zares dali vse od sebe, da do začetka šolskega leta to zadevščino speljemo.

Drago ZALAR, svetnik:

Samo še to vprašam, da bom potem prenesel naprej. Se pravi, od Zadrage dol, ste povedali, kako bomo, in tudi Naklanci. Kaj pa gor? Do Benedičiča?

Dušan BODLAJ, podžupan:

Do Benedičiča, tako kot je bilo v planu od začetka. Do tistega uvoza bo pločnik v makadamski obliki.

Klemen SRNA, direktor občinske uprave:

S tem projektom se mi kontinuirano ukvarjamo od sprejetja proračuna. Zdaj je v izdelavi že tretji popis. Najprej je bila cela zgodba postavljena vključno s cesto in je bila cifra enormna. Smo rekli, v redu, cesta mogoče še lahko počaka, otroci imajo prednost. Se je naredil popis za kolesarsko stezo in pešpot in smo na 339 tisoč brez DDV, 491 tisoč pa z DDV, kar je strošek proračuna in je to tudi nesprejemljivo za proračun. Tako, da zdaj je v izdelavi tretji popis za to varianto, ki jo je podžupan omenil.

**V/p št. 6-29-2022: Teja NEMEC**

1. Ali je Občina Tržič kdaj že imela denarno socialno pomoč in ali je kdaj razmišljala v to smer?

Klemen SRNA, direktor občinske uprave:

Občina je imela denarno socialno pomoč, v preteklih letih. Mislim, da tri leta nazaj. Ampak je bilo na podlagi, mislim, da ene revizije Službe za revizijo iz Kranja ugotovljeno, da taka pomoč nima pravne podlage v predpisih, ker je za tovrstno pomoč pristojna Republika Slovenija, ki na podlagi predpisov o socialni varnosti odmerja te socialne pomoči. Ker razpolaga tudi z vsemi podatki, premoženjskim stanjem in tako naprej. Takrat so nam na nek način povedali, da te pravne podlage ni za tovrstno pomoč.

**V/p št. 7-29-2022: Janez BOGATAJ**

1. Ta usad, o njem se pogovarjamo že tri leta. Sem zdaj opazil, da zdaj tam stojijo opozorilni stebrički. Se pravi, da se nekaj tam premika. Ali se bo začela sanacija? Na vpadnici za Paloviče, Leše, se je asfalt, prevleka uredila, ampak tam, kjer je bil pa asfalt prerezan, tam bi morali par lopat asfalta dati. Tam se je posedlo in avto udari v luknjo kakor na ležečem policaju. Če bi se nekje asfaltiralo, da bi prišel tja s par lopatami, bi to bilo hitro rešeno brez problema
2. Za cesto smo se menili za nasutje. Jaz sem s Krajevno skupnostjo, s predsednikom govoril. On se strinja, da bi bilo tako, kakor je župan obljubil, da bi občina material plačala, krajevna skupnost pa stroj, da se zavalja. Material lahko pripelje z Vrhnike, je ceneje z vožnjo vred, kakor pa, če bi ga tu nekje naročili. Material bi dol »skipal« in bi ga zvozili in bi se to rešilo. Zdaj, ti dve luknji bi bilo pa fino, to tako udari avto. Mislim, da je vedno huje.

Jasna KAVČIČ, vodja Urada za okolje in prostor:

Bomo pregledali, kar se tiče na koncu asfalta. Komunala vsake toliko časa nabavi ta vroči asfalt, pa da se po lopato »flikajo« zadeve, teh je ogromno. Tako, da to bom fantom prenesla in naročila. Ti stebrički tam na usadu so se pojavili. Vemo, študiramo, kaj bomo še letos lahko naredili, tako da nismo še zaključili. Fantje so stanje pogledali, da bi kakšen avto imel kakšne težave še ni, je pa prav, da se to uredi. Ne bo zdaj kakšna prav draga izvedba, ker tam je treba vedeti, da na temu mestu smo že pred leti, mislim, da po nekih neurjih, sanirali in je problem v tem, ker je spodaj lesena »kašta« in zgleda, da je les malo popustil. Očitno zaradi tega prihaja do tega posutja.

Kar se tiče te ceste dol čez polja je povezava, ni kategorizirano. Če hočemo, da ta material pripelje Komunala, se je z njo treba dogovoriti, pri katerem najcenejšem ponudniku in za koliko kubikov smo se pogovarjali.

Janez BOGATAJ, svetnik:

Župan je obljubil 100 kubikov. Mi bomo veseli, če ga 50 kubikov dobimo.

Dušan BODLAJ, podžupan:

Treba bo malo pregledati in popis narediti, koliko je dejansko treba tega. Težava je, da ta cesta poteka večinsko po privatnih parcelah in mi take privatne parcele, kot občina, ne smemo financirati. Zdaj, ne bomo novo naredili, to sigurno ne bo šlo. Krajevna skupnost zato dobiva denar, da take lokalne ceste pomaga vzdrževati. Makadamske lokalne ceste. Tako, da je bolj na krajevni skupnosti, da lahko naredi. Mi kot občina smo v prekršku, če financiramo take stvari na privatnih cestah.

|  |  |
| --- | --- |
| **K 4. točki:**  | **KMVVI: Predlog sklepa o določitvi plače podžupanu Dušanu Bodlaju v začasnem opravljanju funkcije župana Občine Tržič** |

Uvodno obrazložitev je podal Andraž ŽITNIK, predsednik Komisije za mandatna vprašanja, volitve in imenovanja.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 519-29-4-2022:**

**Podžupan Dušan Bodlaj, ki od dne 14.5.2022 začasno opravlja funkcijo župana, se z dnem 14.5.2022 uvrsti v 53. plačni razred, tj. v plačni razred funkcije župana Občine Tržič.**

|  |
| --- |
| Prisotnih je 16 svetnikov. |
| ZA | 16 |
| PROTI | 0 |
| Sklep je bil sprejet. |

**PREDLOG SKLEPA 520-29-4-2022:**

**Sklep o določitvi plače podžupanu Dušanu Bodlaju v začasnem opravljanju funkcije župana Občine Tržič izda Komisija za mandatna vprašanja volitve in imenovanja.**

|  |
| --- |
| Prisotnih je 16 svetnikov. |
| ZA | 16 |
| PROTI | 0 |
| Sklep je bil sprejet. |

|  |  |
| --- | --- |
| **K 5. točki:**  | **Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 2. obravnava** |

Pred obravnavo točke je podžupan povedal, da je skupina svetnikov vložila amandma na 17. člen Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 2. obravnava , ki so ga na seji prejeli vsi prisotni svetnice in svetniki.

Podžupan je amandma predstavil in odprl razpravo (amandma je priloga zapisniku). Razpravljal ni nihče.

Podžupan je dal amandma na glasovanje.

**PREDLOG SKLEPA A1-29-5-2022:**

**Občinski svet Občine Tržič se strinja s predlaganim amandmajem, ki se nanaša na 17. člen Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 2. obravnava.**

|  |
| --- |
| Prisotnih je 17 svetnikov. |
| ZA | 17 |
| PROTI | 0 |
| Sklep je bil sprejet. |

Po sprejetem amandmaju je podžupan odprl razpravo na Odlok v drugem branju.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 521-29-5-2022:**

**Sprejme se predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja Občine Tržič – 2. obravnava z upoštevanjem sprejetega amandmaja.**

|  |
| --- |
| Prisotnih je 17 svetnikov. |
| ZA | 17 |
| PROTI | 0 |

Sklep je bil sprejet.

|  |  |
| --- | --- |
| **K 6. točki:**  | **Predlog Akta o ustanovitvi Sveta RCERO Ljubljana – 2. obravnava** |

Ker ni bilo med sejama nobene pripombe, vloženega ni bilo nobenega amandmaja, je podžupan odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 522-29-6-2022:**

**Sprejme se predlog Akta o ustanovitvi Sveta RCERO LJUBLJANA – 2. obravnava.**

|  |  |  |
| --- | --- | --- |
|  |  |  |
|

|  |
| --- |
| Prisotnih je 17 svetnikov. |
| ZA | 17 |
| PROTI | 0 |

Sklep je bil sprejet. |  |  |

|  |  |
| --- | --- |
| **K 7. točki:**  | **Predlog Odloka o spremembah in dopolnitvah Odloka o proračunu Občine Tržič za leto 2022** |

Uvodno obrazložitev je podal Klemen SRNA – direktor občinske uprave.

Teja NEMEC je v imenu Komisije za proračun in zaključni račun poročala, da se je Komisija seznanila s Predlogom Odloka o spremembah in dopolnitvah Odloka o proračunu Občine Tržič za leto 2022. Predlog podpira ter Občinskemu svetu Občine Tržič predlaga njegovo potrditev.

Vida RAZTRESEN je poročala, da se je Odbor za družbene dejavnosti seznanil s predlogom Odloka o spremembah in dopolnitvah odloka o proračunu Občine Tržič za leto 2022 in ga predlaga članom Občinskega sveta Občine Tržič v sprejem.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog Odloka o spremembah in dopolnitvah Odloka o proračunu Občine Tržič za leto 2022.

Nejc PERKO je povedal, da so člani Odbora za okolje in prostor soglasno sprejeli sklep, da podpirajo in predlagajo sprejem točke Predlog Odloka o spremembah in dopolnitvah Odloka o proračunu Občine Tržič za leto 2022.

Podžupan je odprl razpravo.

Razpravljali so svetniki Teja NEMEC, Marjan VETERNIK in Drago ZALAR.

Podžupan je zaprl razpravo in dal na glasovanje sklep.

**PREDLOG SKLEPA 523-29-7-2022:**

**Občinski svet Občine Tržič sprejme predlog Odloka o spremembah in dopolnitvah odloka o proračunu Občine Tržič za leto 2022.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:**  | **Občinsko glasilo Tržičan; poročilo o delu uredniškega odbora in finančnem poslovanju glasila Tržičan v letu 2021** |

Uvodno obrazložitev sta podali Maja TEKAVEC – odgovorna urednica glasila Tržičan in Mateja Nosan – svetovalka za organizacijo in protokol.

Vida RAZTRESEN je poročala, da se je Odbor za družbene dejavnosti seznanil s poročilom o delu uredniškega odbora in finančnem poslovanju glasila Tržičan v letu 2021.

Marjan VETERNIK je v imenu Odbora za gospodarstvo in gospodarske javne službe poročal, da se je Odbor seznanil z vsebino točke Občinsko glasilo Tržičan; poročilo o delu uredniškega odbora in finančnem poslovanju glasila Tržičan v letu 2021.

Podžupan je odprl razpravo.

Razpravljal je svetnik Tomaž MEGLIČ, Mojca ČADEŽ, Mladen NOVKOVIĆ, Jaka JANKOVEC, Marjan VETERNIK in Vida RAZTRESEN.

Podžupan je zaprl razpravo in dal na glasovanje sklep.

**PREDLOG SKLEPA 524-29-8-2022:**

**Občinski svet Občine Tržič se seznani s poročilom o delu uredniškega odbora in finančnem poslovanju občinskega glasila Tržičan v letu 2021.**

|  |
| --- |
| Prisotnih je 18 svetnikov. |
| ZA | 18 |
| PROTI | 0 |

Sklep je bil sprejet.

Seja Občinskega sveta je bila končana ob 18.53.

|  |  |
| --- | --- |
| Zapisala | **Dušan Bodlaj,** |
| Mateja Nosan | **podžupan v začasnem opravljanju funkcije župana** |

Priloga 1: Svetniška vprašanja svetnika Marjana Špeharja in odgovori nanje

Priloga 2: Amandma

Priloga 3: Dobesedni prepis 29. seje